4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. Δ4/Γ/2/32689/16627 της 26 Νοεμ./5 Δεκ. 1964 (ΦΕΚ Β' 588) Περί καθορισμού της ημερομηνίας ενάρξεως εισπράξεως του δια του Νόμ. 4428/64 επιβληθέντος τέλους εκ τεσσαράκοντα δραχμών, δια πάντα αναχωρούνται δια τον εξωτερικόν αεροπορικόν επιβάτην. Λαβόντες υπ' όψιν: 1)Τον Νόμ. 5017/31 "περί Πολιτικής Αεροπορίας". 2)Τον Νόμ. 211/47 "περί κυρώσεως της διεθνούς Συμβάσεως Σικάγου 1944 "περί Πολιτικής Αεροπορίας". Σελ. 638(γ) Τεύχος 1145 - Σελ. 98 3)Τον Νόμ. 3062/60 "περί επιβολής Τέλους Αεροπορικών Ταξιδίων Εξωτερικού" ως ούτος ετροποποιήθη δια του Νόμ. 4428/64. 4.)Την υπ' αριθ. ΓΛΚ 186742/27.8.64 διμερή απόφασιν ημών δι' ης αντικατεστάθη η υπ' αριθ. 24846/11431/60 σχετική ημετέρα "περί τέλους Αεροπορικων Ταξιδίων Εξωτερικού", αποφασίζομεν : 1)Καθορίζομεν την 1ην Δεκ. 1964 (ώρα 00.01) ως ημερομηνίαν ενάρξεως εισπράξεως του δια του Νόμ. 4428/64 επιβληθέντος τέλους εκ τεσσαράκοντα δραχμών, δια πάντα αναχωρούντα δια το εξωτερικόν αεροπορικόν επιβάτην. 2)Το υπό του ανωτέρω Νόμου (άρθρ. 1 παρ. 2) προβλεπόμενον ποσοστόν του προϊόντος του ως άνω τέλους διατίθεται δια την συντήρησιν και βελτίωσιν εν γένει Εγκαταστάσεων και την κάλυψιν των λειτουργικών αναγκών των αερολιμένων, συμφώνως προς τας κειμένας διατάξεις περί προμηθειών και εκτελέσεως Έργων του Δημοσίου. 3)Εξουσιοδοτούμεν τους, Γενικόν Γραμματέα του Υπουργείου Συγκοινωνιών και Προϊστάμενον της Υπηρεσίας Πολιτικής Αεροπορίας (Αρχηγόν), όπως εγκρίνουν δαπάνας εις βάρος του Ειδικού Λογαριασμού του Τέλους δι' εκτέλεσιν έργων ή προμηθειών μέχρι του ποσού των 50.000 δραχμών και υπογράφουν εντολάς προς την Τράπεζαν της Ελλάδος δι' αναλήψεις εκ του ειδικού παρ' αυτώ λογαριασμού προς διενέργειαν πληρωμών. 4)Οι υπόχρεοι καταβολής, η είσπραξις, απόδοσις, ανάληψις, διάθεσιν κλπ. καθορίζονται δια της υπ' αριθ. Γ.Λ.Κ. 186742/27.8.64 αποφάσεώς μας, η οποία και εξακολουθεί ισχύουσα. 5)Τα αφορώντα την απόδοσιν του ποσοστού υπέρ ΙΚΑ και λοιπά θα ρυθμισθούν δια νεωτέρας διμερούς αποφάσεώς μας. Η παρούσα δημοσιευθήτω δια της Εφημερίδος της Κυβερνήσεως. 